ອັງກິດ ຈະເຮັດໃຫ້ອາສາສະມັກ ຕິດໄວຣັສໂຄໂຣນາ ໂດຍຕັ້ງໃຈ ເພື່ອເລັ່ງລັດ ພັດທະນາຢາວັກຊີນ
ລັດຖະບານ ອັງກິດ ມີແຜນທີ່ຈະລົງທຶນ ຫຼາຍກວ່າ 43.4 ລ້ານໂດລາ ໃນການທົດລອງທີ່ທ້າທ້າຍນີ້ ຊຶ່ງອົງການອະນາໄມໂລກໄດ້ກ່າວວ່າ ມັນອາດຈະມີຄວາມໝາຍຫຼາຍ. 
ອາສາສະໝັກທີ່ມີສຸຂະພາບແຂງແຮງຈະຖືກເຮັດໃຫ້ ຕິດເຊື້ອໄວຣັສໂຄໂຣນາໂດຍຕັ້ງໃຈ ເພື່ອພະ ຍາຍາມທີ່ຈະເລັ່ງການພັດທະນາຢາວັກຊີນ, ພາຍໃຕ້ແຜນການຕ່າງໆທີ່ຖືກພັດທະນາຂຶ້ນ ໂດຍລັດຖະບານ ອັງກິດ ໃນອາທິດນີ້ ການທົດລອງທີ່ວ່ານັ້ນ ຈະປະກອບມີອາສາສະໝັກທີ່ມີສຸຂະພາບແຂງແຮງອາຍຸ 18 ຫາ 30 ປີ ການທົດລອງຢາວັກຊີນໄວຣັສໂຄໂຣນາສ່ວນຫຼາຍທີ່ຖືກໃຊ້ກັບອາສາສະໝັກ ແມ່ນວັກຊີນທີ່ມີສັກກະຍະພາບ ຫຼືຢາປອມ ແລະຫຼັງຈາກນັ້ນຈະລໍຖ້າຈົນກວ່າເຂົາເຈົ້າໄດ້ສຳພັດກັບໄວຮັສຫຼາຍພໍ ຜ່ານການດຳລົງຊີວິດປະຈຳວັນຂອງເຂົາເຈົ້າ ເຊິ່ງນັ້ນອາດໃຊ້ເວລາຫຼາຍເດືອນ ຫຼື ປີ ອັງກິດ ໄດ້ປະກາດໃນອາທິດນີ້ວ່າເຂົາເຈົ້າມີແຜນທີ່ຈະເລີ່ມໃນອັນທີ່ເອີ້ນວ່າ ການລົດລອງ “ສິ່ງທ້າທາຍຕໍ່ມະນຸດ” ໃນເດືອນພຶດສະພາ 2021 ເພື່ອເລັ່ງພັດທະນາຢາວັກຊີນຕ່າງໆ ຊາວໜຸ່ມຫຼາຍຄົນແມ່ນໄດ້ອາສາສະໝັກ, ນຶ່ງໃນນັ້ນແມ່ນນາງ ດານິກາ ມາຄອສ, ອາຍຸ 22 ປີ, ຈາກນະຄອນຫຼວງ ລອນດອນ ແລະ ຫາກໍຮຽນຈົບມະຫາວິທະຍາໄລເມື່ອບໍ່ດົນມານີ້ ນາງ ດານິກາ ໄດ້ກ່າວຕໍ່ອົງການຂ່າວ AP ວ່າ “ຫຼາຍຄົນແມ່ນກຳລັງດີ້ນຮົນໃນເວລານີ້ ຂ້າພະເຈົ້າຢາກໃຫ້ໂຣກລະບາດນີ້ຈົບລົງ ທຸກມື້ຜ່ານໄປ, ກໍລະນີກໍຍິ່ງເພີ່ມຂຶ້ນທຸກມື້, ປະຊາຊົນເສຍຊີວິດທຸກ ມື້ ແລະ ຖ້າການທົດລອງຢາວັກຊີນນີ້ອາດໝາຍເຖິງໄລຍະແຫ່ງຄວາມປວດຊໍ້າຂອງທົ່ວໂລກຈະຈົບລົງໃນໄວໆນີ້, ຂ້າພະເຈົ້າຢາກຊ່ວຍ ຂ້າພະເຈົ້າຢາກເປັນສ່ວນນຶ່ງໃນນັ້ນ ” ທ້າວ ອາລາສແຕ ເຟຣເຊີ ເອີກາດ (Alastair Fraser Urghart), ອາຍຸ 18 ປີ, ຈາກເມືອງ ສໂຕກ-ອອນ ເທຣັ້ນ (Stoke-on Trent) ໄດ້ກ່າວວ່າລາວຢາກປະກອບສ່ວນໃນຢາວັກຊີນ ລາວໄດ້ກ່າວວ່າ “ໂດຍສ່ວນຕົວແລ້ວ, ຂ້າພະເຈົ້າບໍ່ຢາກໃຫ້ໂອກາດນີ້ເພື່ອເຮັດບາງສິ່ງ, ເຮັດສິ່ງທີ່ແທ້ຈິງ, ຜ່ານຂ້າພະເຈົ້າໄປໃນເມື່ອຂ້າພະເຈົ້າແມ່ນຄົນທີ່ມີຄວາມສ່ຽງຕໍ່າກວ່າຄົນຜູ້ອື່ນ ” ລັດຖະບານ ອັງກິດ ມີແຜນທີ່ຈະລົງທຶນຫຼາຍກວ່າ 43 4 ລ້ານໂດລາໃນການທົດລອງທີ່ທ້າທ້າຍນີ້ ອົງການອະນາໄມໂລກໄດ້ກ່າວວ່າມັນອາດຈະມີຄວາມໝາຍຫຼາຍ